Ангелина Жекова
Иде Новата година

chitanka.info

През полета и върхари

бърза весел Януари.

В снежната си колесница

води свидна годеница,

цяла в злато и коприна —

тя е Новата година.

Иде с дарове желани

за работните стопани,

носи радост на децата,

мир и обич на земята.

Бързай, бързай Януари,

че дванадесет удари!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.